ຜູ້ນໍາ Bahrain ກຽມພ້ອມ ຮັບມືກັບການປະ​ທ້ວງ ຕໍ່ຕ້ານ​ລັດຖະບານ
ພວກກຸ່ມ​ຝ່າຍຄ້ານ​ໄດ້​ປະກາດ​ ໃຫ້​ວັນ​ຈັນ​ມື້ນີ້ ເປັນ “ວັນ​ແຫ່ງຄວາມໂກດ​ແຄ້ນ” ​ ເພື່ອ​ທໍາການປະ​ທ້ວງຮຽກຮ້ອງເອົາ ປະຊາທິປະໄຕໃນ Bahrain​.
ຄອບຄົວຂອງຜູ້ນໍາປະເທດ Bahrain ໄດ້ສັ່ງໃຫ້ກອງກໍາລັງຮັກສາຄວາມປອດໄພ ຢູ່ໃນ ທ່າລະວັງໂຕຢ່າງສູງ ລ່ວງໜ້າການປະທ້ວງຕໍ່ຕ້ານລັດຖະບານທີ່ພວກເຄື່ອນໄຫວຂອງ ຝ່າຍຄ້ານໄດ້ວາງແຜນຈະຈັດຂຶ້ນໃນວັນຈັນມື້ນີ້ ຜ່ານການປຸກລະດົມທາງສື່ສັງຄົມ ໃ ອິນເຕີແນັດນັ້ນ ພວກກຸ່ມຝ່າຍຄ້ານຂອງ ຊາວ Bahraini ໄດ້ປະກາດໃຫ້ວັນຈັນມື້ນີ້ ເປັນ “ວັນແຫ່ງຄວາມ ໂກດແຄ້ນ” ເພື່ອປະທ້ວງຕໍ່ອັນທີ່ພວກເຂົາເຈົ້າເຫັນວ່າ ການຂາດເຂີນການປະຕິຮູບໄປສູ່ ປະຊາທິປະໄຕ ໂດຍພວກປົກຄອງປະເທດທີ່ເປັນຊົນກຸ່ມ ນ້ອຍ ຊາວ Sunni ໃນປະເທດ ເກາະແຫ່ງນັ້ນ ຊົນກຸ່ມໃຫ່ຍຂອງ Bahrain ກໍຄື ຊາວ Shi’ite ໄດ້ຈົ່ມວ່າ ໃຫ້ຄອບຄົວ ai-Khalifa ທີ່ປົກຄອງປະເທດນັ້ນວ່າ ຈໍາແນກກີດກັນແລະແບ່ງຊັ້ນວັນນະ ພວກເຄື່ອນໄຫວໄດ້ວາງແຜນຈັດການປະທ້ວງຂຶ້ນໃນວັນຈັນມື້ນີ້ ເພື່ອໃຫ້ກົງກັບວັນຄົບ ຣອບ 10 ປີ ຂອງການລົງປະຊາມະຕິ ກ່ຽວກັບການປະຕິຮູບທາງການເມືອງ ທີ່ກະສັດ Hamad bin Isa-Khalifa ໄດ້ສະເໜີຂຶ້ນ ໃນການສະໜອງ ຕອບຕໍ່ຄວາມຮຽກຮ້ອງ ຕ້ອງການ ຂອງພວກປະຊາຊົນທີ່ໄດ້ທໍາການປະທ້ວງໃນຊຸມປີ 1990 ນັ້ນ ກຸ່ມຝ່າຍຄ້ານ Bahrain ຈົ່ມວ່າ ການປະຕິຮູບດັ່ງກ່າວບໍ່ໄດ້ນໍາເອົາປະຊາທິປະໄຕທີ່ແທ້ຈິງ ມາສູ່ປະຊາ ກອນ ຈໍານວນ 750,000 ຄົນ ຂອງປະເທດເລີຍ ກະສັດ Hamad ໄດ້ສະແດງເຈດຕະນາດີຫຼາຍໆຄັ້ງ ຕໍ່ປະຊາຊົນໃນຫວ່າງບໍ່ເທົ່າໃດ ອາທິດຜ່ານມານີ້ ໃນຄວາມພະຍາຍາມເພື່ອໃຫ້ມີການລົ້ມເລີກແຜນການປະທ້ວງນັ້ນ ໃນຕົ້ນເດືອນນີ້ ທາງລັດຖະບານຂອງທ່ານ ກໍໄດ້ມອບເງິນສົດ 2,600 ໂດລ່າ ໃຫ້ ຊາວບາເຣນ ແຕ່ລະຄອບຄົວ ພ້ອມທັງເພິ່ມການເກື້ອກຸນດ້ານອາຫານນໍາ ນອກນັ້ນ ລັດຖະບານ Bahrain ຍັງໄດ້ໃຫ້ຄໍາໝັ້ນສັນຍາໃນອາທິດວານນີ້ວ່າ ຈະເສີມ ຂະຍາຍເສລີພາບຂອງວົງການຂ່າວຂຶ້ນ ໂດຍການຈໍາກັດ ການຄວບຄຸມຂອງທາງລັດ ຕໍ່ວົງການສື່ໃຫ້ນ້ອຍລົງ